CELEX: 62021TN0517
Language: et
Date: 2021-08-20 00:00:00
Title: Kohtuasi T-517/21: 20. augustil 2021 esitatud hagi – Grieger versus komisjon

18.10.2021   
            
            
               ET
            
            
               Euroopa Liidu Teataja
            
            
               C 422/25
            
         
      20. augustil 2021 esitatud hagi – Grieger versus komisjon
      (Kohtuasi T-517/21)
      (2021/C 422/33)
      Kohtumenetluse keel: prantsuse
      
         Pooled
      
      
         Hageja: Vladimir Grieger (Brüssel, Belgia) (esindaja: advokaat N. de Montigny)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada 29. oktoobri 2020. aasta otsus;
               
            
                  —
               
               
                  tühistada vajalikus ulatuses 11. mai 2021. aasta kaebuse rahuldamata jätmise otsus;
               
            
                  —
               
               
                  mõista administratsioonilt hageja kasuks välja rahaline hüvitis, mis on võrdväärne juhtimishüvitisega, mida ta oleks saanud alates teisele ametikohale määramise taotluse esitamisele järgnevast kuust (s.t alates 1. augustist 2020);
               
            
                  —
               
               
                  mõista administratsioonilt selle õigusvastasuse hageja pensioninõuetele avaldatava mõju kompenseerimiseks välja hüvitis, täpsemalt erinevus hageja tegeliku pensionisumma ja selle pensionisumma vahel, mida ta oleks võinud saada viimase põhipalga alusel koos juhtimishüvitisega;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hageja põhjendab oma hagi 29. oktoobri 2020. aasta otsuse peale, millega jäeti rahuldamata tema taotlus määrata ta kõrgema ametniku ametikohale, kahe väitega.
      
                  1.
               
               
                  Esimene väide, mille kohaselt on ilmselgelt rikutud prioriteetsuse põhimõtet ja kohustusi, mille ametisse nimetav asutus sõnastas 30. märtsi 2015. aasta otsuse raames määrata hageja Ukraina toetusrühma käsutusse.
               
            
                  2.
               
               
                  Teine väide, et rikutud on hea halduse kohustust, hageja õiguspärast ootust, hageja omandatud õigusi ja administratsiooni hoolsuskohustust.